google/wiki40b huggingface dataset:
Mari Eide

Idrettskarriere

Hun debuterte i verdenscupen i langrenn den 14. mars 2010 i Holmenkollen. I desember 2011 vant hun lagsprinten i Düsseldorf sammen med Maiken Caspersen Falla. Individuelt har hun en sjetteplass som beste resultat i verdenscupen.
Kimer, I klokker

«Kimer, I klokker» er en julesang skrevet av N.F.S. Grundtvig, trykket i Dansk kirketidende nr. 27, 1856. 
M.B. Landstad tok sangen nesten uforandret inn i sin kirkesalmebok (aut. 1869). Den eneste endringen han gjorde, var at ordene «Synger og danser» i tredje vers ble byttet ut med «Synger og leger». Den er også med i bokmålstillegget i Nynorsk Salmebok. I Norsk Salmebok (nr. 57) er innledningsordene endret til «Kim, alle klokker», og tredjeverset åpner «Kom, la oss synge og leke».
Melodien som blir mest benyttet i Norge er fra Stralsund 1654, Halle 1741, samme melodien som er brukt til 
«Lover den Herre». Det finnes flere norske folketonevarianter til denne melodien.
Kostymesyer

Kostymesyer er en håndverker som syr kostymer for for eksempel teater, film eller opera.
I Norge er utdannelsen til dette yrket i dag lagt til utdanningsprogrammet Design og håndverk. For å bli kostymesyer må elever gå to år på skole og gjennomføre to år i lære i en bedrift. Første skoleåret er Vg1 Design og håndverk og andre skoleåret er Vg2 Design og tekstil.
Kostymesyerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Daniele Bonera

Spillerkarriere

Bonera startet sin karriere for Brescia Calcio, hvor han gjorde sin debut i 1999/2000 i Serie B. Etter to imponerende sesonger med Brescia, ble han innkalt til Italias landslag, og debuterte i en vennskapskamp 5. september 2001 mot Marokko. Bonera ble solgt til Parma FC i 2002/03.
Per 1. april 2007 har han spilt 11 landskamper for Italia.
28. juli 2006 gikk Daniele Bonera til AC Milan for ca. € 3 mill. og skrev kontrakt til 2010.
Hans debut i Mesterligaen for Milan kom mot Anderlecht 17. oktober 2006, der han ble utvist etter å ha fått sitt andre gule kort i det 47. minutt.
Etter kjemping om høyreback-plassen, som ikke passet ham, flyttet Bonera senere tilbake til midtforsvaret som var svekket. Bonera var i sesongen 2006–07 en av Milans beste spillere. Han fikk ikke fornyet kontrakt med Milan da kontrakten gikk ut sommeren 2015, etter flere skuffende sesonger.
Tore fra Bjarkøy

Tore fra Bjarkøy var en mektig mann i Bjarkøy i Hålogaland. Han var far til Tore Hund, Sigurd Toresson og Sigrid Toresdotter.
Tore fra Bjarkøy var en betydelig herse i nord. Han var i viking med småkongen Harald Grenske, far til Olav Haraldsson, og var sammen med Harald på frierferd til Sigrid Storråde, og hvor begge mennene ble brent inne.
Mannen fra stumfilmene

Handling

Ifølge NRKs nettsted foregår handlingen i våre dager, men vår helt kommer fra en annen tid og nå må han venne seg til de moderne tider...
Mikronesialekene

Mikronesialekene (engelsk: Micronesian Games, også kalt "Micro Games" og "MicroGames") er en fireårlig internasjonal multisportkonkurranse i regionen Mikronesia i Oseania.
Pauline Lucca

Biografi

Lucca var elev av Otto Uffmann og Richard Levy i Wien, debuterte i 1859 og kom i 1861 til Hoffoperaen i Berlin, der hun i 1865 fikk ansettelse på livstid og snart ble publikums yndling. Om enn subrette til faget hadde hun stor fremgang også i dramatiske roller.  I 1872 brøt hun med Berlin og gjestet de følgende årene Storbritannia, USA, Paris, St. Petersburg og andre steder med stor suksess. I årene 1874-89 var hun tilknyttet Hoffoperaen i Wien, der hun ble æresmedlem. Lucca konserterte i 1886 i Skandinavia og opptrådte i 1887 på Kungliga Operan i Stockholm.
Joachim du Bellay

Kilder

Bra Böckers lexikon, 1974
Småspove

Taksonomi og utbredelse

Småspoven hekker i Nord-Amerika, det nordligste Europa og i Asia, mest i Sibir. 
Den deles ofte opp i tre eller fire underarter:
Numenius phaeopus phaeopus hekker på nordøstre Grønland og i Nord-Europa, fra Island til Tajmyrhalvøya. Den skilles fra de andre underarterne gjennom å ha hvit rygg, hvit stjert og er veldig hvit på undersiden av vingene. 
Numenius phaeopus alboaxillaris hekker på steppene nord for Det kaspiske hav. 
Numenius phaeopus variegatus hekker i nordøstre Sibir. Den skilles fra de andre gjennom å ha en hvit sigarform på ryggen med brun stjert og er mindre lys under vingene enn N. p. phaeopus 
Numenius phaeopus hudsonicus hekker i Alaska og Canada. Den skilles fra de andre gjennom å være helt brun på ryggen og brun på undersiden av vingen. Den er en trekkfugl og overvintrer på Afrikakysten, Sør-Amerika, Sør-Asia, Australia og sørlige deler av Nord-Amerika.

Biotop og hekking

Vanlige hekkeplasser er fjellområder, myrer og steppeområder. Det er vanlig at noen par hekker nære hverandre i en mindre koloni. Reiret er en grop på bakken. Hunnen legger 3-5 egg. Begge foreldrene ruger eggene og vokter så ungene mot inntrengere. De kan til og med angripe mennesker som kommer for nær reiret.
De finner føde i gjørme eller veldig myk jord hvor de leter etter mark og andre smådyr. De tar også krabber og lignende.
Ambea

Ambea AB er et svensk selskap med virksomhet innen privat omsorg med cirka 14 000 ansatte. Det har aktivitet i Norden og tilbyr bolig, støtte, utdannelse og bemanning innen omsorgstjenester. Ambea har over 450 enheter over hele Sverige og på flere steder i Norge.
I Sverige drives virksomheten under navnene Nytida, Vardaga, Lära og Bemanning. Ambeas virksomhet i Norge omfatter støtte og bolig innen handicap og psykiatri gjennom selskapene Heimta og Vitale.
Selskapet ble grunnlagt i 1996 og har hovedkontor i Solna. I mars 2017 ble Ambea børsnotert. 31 mars 2017 ble Ambea AB opptatt til handel ved Nasdaq Stockholm.
Elwood

Historie

Elwood ble opprettet i 1853 under navnet Duck Creek. Det fikk bystatus i 1891.
Et postkontor ble etablert under navnet Duck Creek i 1855, skiftet navn til Elwood i 1869 og har vært i drift siden.
Den årlige [[]]Glass (materiale)|Glass Festival blir arrangert hver tredje helg i august, er en måte som byen prøver å fremme områdets historie med naturgass og glass. Elwoodhar sammen med byer i nærheten som Anderson og Gas City hatt mange immigranter fra Wales.
Elwood Downtown Historic District ble oppført i National Register of Historic Places i 2002.
Dutty Rock

Dutty Rock er det andre albumet til dancehall-artisten Sean Paul. Albumet ble utgitt i 2002, og solgte 6 millioner eksemplarer på verdensbasis.
Fiskum

Fiskum er et sogn i Øvre Eiker i Buskerud. Navnet uttales `fisskomm. Fiskum kirke står i dag på Darbu i Fiskum. I 2008 var det omtrent 1 200 innbyggere i bygden. Darbu er sognets eneste tettsted.

Historie

Den gamle kirken i Fiskum er bygdens viktigste kulturminne. Huset er fra 1250 og er dermed Eikers desidert eldste bygning. Denne kirken står på Prestgarden ved Fiskumvannet. Garden Prestgarden, som kalles dette fordi den lenge har vært prestegarden for sognet, ble opprinnelig skilt ut fra garden Fiskum. På grunn av dette fikk kirken og dermed bygden navnet Fiskum. Navnet var på gammalnorsk Fiskeimr (eldre Fiskheimr), som betyr «heim ved Fiska». Fiska var sannsynligvis navnet på åen som nå kalles Fiskumelva, en elv som er rik på fisk.
I 2005 ble Fiskum Grendeutvalg oppretta for å jobbe med stedsutvikling av bygden.
RCS

Revision Control System (RCS) er et enkelt versjonskontrollsystem, – revisjonskontrollsystem, utviklet av Walter Tichy ved Purdue University tidlig på 1980-tallet. Forløperen var kildekodekontrollsystem (SCCS). CVS er en viderutvikling av RCS. RCS blir i liten grad brukt i dag fordi det ikke har støtte for flere kataloger.
Windows Live Messenger

Windows Live Messenger var et direktemeldingsnettverk (lynmeldingsnettverk) laget og driftet av amerikanske Microsoft. Nettverket brukes til direkte kommunikasjon mellom to eller flere brukere. Windows Live Messenger var fram til 2006 kjent som MSN Messenger, men endret navn i og med Microsofts relansering av deler av MSN som Windows Live. Det er for det meste snakk om skriftlig kommunikasjon i form av (korte) meldinger, men den kan også bestå av lyd, enkel, tegnet skrift og/eller video (webkamerasamtaler). Det er også mulig å overføre datafiler.
For at brukere skal kunne sende en beskjed over Windows Live Messenger-nettverket, måtte tidligere både avsender og mottaker være pålogget med en klient. Fra og med versjon 8 av Windows Live Messenger kan man sende beskjeder også til personer som ikke er pålogget, og de vil kunne se dem når de logger på. Mottakerbrukeren må ha godtatt beskjeder fra avsenderbrukeren før beskjeden kan sendes. 
Microsoft har utgitt to forskjellige klienter (brukerprogrammer) til nettverket: Windows Live Messenger og Windows Messenger. Sistnevnte følger med Microsofts operativsystem, Windows XP, og finnes også til Mac OS X. I tillegg til disse versjonene, finnes det en rekke tredjepartsklienter, for eksempel Trillian og aMSN. De fleste flerprotokollsdirektemeldingsprogrammer støtter også Windows Live Messenger, blant annet Kopete og Pidgin.
Det meste av kommunikasjonen i Windows Live-nettverket er mellom klienter og en tjener. Når en bruker sender en beskjed til en annen bruker, vil den først sendes til tjeneren og deretter til mottakerbrukeren. Tredjepartsleverandører har laget egne tjenere, men det er i all hovedsak Microsoft sin tjener som brukes.
Kommunikasjonen benytter en egen protokoll som er laget av Microsoft, men aldri publisert av selskapet selv. For å kunne lage tredjepartsprogrammer som benytter protokollen, har man likevel samlet informasjon om denne.
Microsoft annonserte 5. november 2012 at de planla å legge ned tjenesten til fordel for IP-telefoniprogrammet Skype, og brukerkontoer hos Windows Live Messenger ble overført til Skype i løpet av våren 2013.
Chapultepec-akvedukten

Chapultepec-akvedukten (spansk: Acueducto de Chapultepec) er en akvedukt i Mexico by. Den ble opprinnelig bygd av aztekerne på begynnelsen av 1400-tallet for å transportere vann fra Chapultepec-åsen over Texcocosjøen til hovedstaden Tenochtitlan. Spanjolene bytta ut akvedukten med en modernisert utgave på 1700-tallet. Denne var om lag 4 km lang og hadde 904 buer, men bare 20 av dem er bevart i dag.
Langs strekninga hvor akvedukten gikk, går nå veien Avenida Chapultepec. De eneste gjenværende restene av akvedukten befinner seg langs avenyen nær Sevilla metrostasjon. Det er også to fontener som har forbindelse med akvedukten: en original som er restaurert og flytta fra sin opprinnelige plassering, og en replika av den såkalte Salto del Agua, som var enden av den spanskbygde akvedukten.
Sahle-Work Zewde

Liv og virke

Sahle-Work ble født som den eldste av fire døtre i en familie i Addis Abeba. Faren var offiser i den keiserlige etiopiske hær.
Etter fullført skolegang i hjembyen reiste hun til Frankrike for å studere. Sahle-Work er utdannet i naturvitenskap fra Université de Montpellier i Montpellier. Hun taler fransk og engelsk i tillegg til morsmålet amharisk.

Diplomatisk karriere

Etter å ha vendt tilbake til hjemlandet arbeidet Sahle-Work i utdanningsdepartementet. I 1993 flyttet hun til utenriksdepartementet og begynte på en diplomatisk karriere.
I sin diplomatiske karriere var Sahle-Work fra 1989 til 1993 sitt lands ambassadør til Senegal med sideakkreditering til Gambia, Guinea-Bissau, Guinea, Kapp Verde og Mali. Deretter var hun fra 1993 og fram til 2002 ambassadør til Djibouti og permanent representant til Intergovernmental Authority on Development (IGAD). Sahle-Work  ble i 2002 ambassadør til Frankrike, med sideakkreditering til Marokko og Tunisia, og samtidig fast representant til FNs organisasjon for utdanning, vitenskap, kultur og kommunikasjon (Unesco). Hun hadde disse posteringene til 2006, da hun ble generaldirektør for afrikanske saker i utenriksdepartementet i Etiopia. Hun var Etiopias permanente representant til Den afrikanske union og til FNs økonomiske kommisjon for Afrika.
Sahle-Work har vært spesialrepresentant for FNs generalsekretær og sjef for Bureau Intégré de l'Organisation des Nations Unies en Centrafrique  (BINUCA). I 2011 ble hun utnevnt til generaldirektør for FNs kontor i Nairobi (UNON) da denne stillingen ble opprettet. I 2018 utnevnte FNs generalsekretær António Guterres henne til sin spesialrepresentant til Den afrikanske union og ga henne rang som undergeneralsekretær.

President

Den 25. oktober 2018 valgte de to kamrene i Etiopias føderale parlament henne enstemmig til landets president. Sahle-Work ble den første kvinne i presidentembetet og var da hun tiltrådte den eneste kvinnelige stassjefen i Afrika. Presidentperioden er på seks år. Sahle-Work etterfulgte Mulatu Teshome, som gikk av før perioden hans var over.
Elydnus

Utseende

Middelsstore, lange og slanke, brunlige trebukker. Antennene er betydelig lengre enn kroppen. Slekten utmerker seg mest ved sin slanke kroppsform.

Utbredelse

Artene lever i Sørøst-Asia, fra Laos i vest til Borneo og Japan i øst.
Helconinae

Utseende

Middelsstore, slanke, ofte rødlige snyltevepser. Hunnen har et langt eggleggingsrør.

Levevis

De er parasitoider som snylter på larvestadiene av biller.
Pierre de Chelles

Pierre de Chelles var en fransk arkitekt som levde i siste del av 1200-tallet og første del av 1300-tallet. Han var en av Notre-Dame de Paris-katedralens arkitekter. Han fullførte koret som var blitt påbegynt i 1300, de høye strebebuene over absiden, og byggingen av lektoriet. Han var også billedhugger.
Pierre de Chelles var i slekt med Jehan de Chelles, som var hans far, eller hans onkel.
Som skulptør utformet Pierre de Chelles the liggefiguren (gisanten) av kong Filip III av Frankrike (1245–1285) over hans grav i klosterkirken Saint-Denis.
Alan Kelly

Klubbkarriere

Kelly startet sin fotballkarriere i barndomsklubben Preston North End i 1985. Der spilte han over 140 seriekamper frem til juli 1992, da han ble solgt videre til Sheffield United for 150 000 pund. Hos Sheffield var han førstemålvakt og fikk tilsammen 214 seriekamper frem til 1999. Etter dette skrev han under for Blackburn Rovers, hvor han fikk 39 seriekamper frem til han la opp som aktiv fotballspiller i 2004. Hos Blackburn var han for øvrig på utlån i to omganger hos henholdsvis Stockport County og Birmingham City i 2001.

Internasjonal karriere

Kelly fikk sin debut for Irland i 1993. Han ble tatt ut i troppen til VM i fotball 1994 av landslagstrener Jack Charlton, men var andremålvakt bak Packie Bonner og fikk ikke spille en eneste kamp. Han ble også tatt ut i troppen til VM i fotball 2002 av landslagstrener Mick McCarthy, men ble også der satt i skyggen, denne gang av Shay Given. Hans siste av totalt 24 landskamper for Irland kom i 2002.
Forbokstavord

Forbokstavord eller initialord er ord som er satt sammen av initialer. Eksempler på forbokstavord er NRK (fra Norsk rikskringkasting), DNT (Den Norske Turistforening), USA (fra engelsk United States of America) og NATO (fra engelsk North Atlantic Treaty Organisation).
Et forbokstavord som kan uttales som et eget ord kalles et akronym. Eksempler på akronymer er NATO, NASA (fra engelsk National Aeronautics and Space Administration). Noen akronymer går etterhvert inn i språket som vanlige ord gjennom en assimileringsprosess, og settes da ikke lenger i versaler. Et eksempel er laser (fra engelsk Light amplification by stimulated emission of radiation).
I typografi settes forbokstavord normalt i kapiteler.
BioFoto

BioFoto er en nordisk forening av naturfotografer, stiftet i 1979. Foreningen er åpen for alle naturfotografer og organiseres nasjonalt i lokallag og internasjonalt i landslag (BioFoto Norge, BioFoto Sverige og BioFoto Finland).
BioFoto Norge er representert med følgende lokallag: Rogaland, Hordaland, Østlandet, Indre Østland, Møre og Romsdal, Midt-Norge, Nordland, og Troms. Ifølge foreningens profil på Facebook har den norske avdelingen omkring 1 000 medlemmer.
Foreningen utgir fire ganger årlig tidsskriftet «Naturfotografen». Den arrangerer dessuten en årlig fotokonkurranse, der «Årets Fotograf» og «Årets beste lokallag» kåres.

Historie

Organisasjonen sprang ut fra studentmiljøet rundt Det Kongelige Norske Videnskabers Selskab, Museet.
Euremina

Utseende

Middelsstore, svært langstrakte, blankt svarte gullbasser uten metallglans. Pronotum er grovt og noe spredt punktert. Slekten kan kjennes på sin langstrakte kroppsform, som overflatisk kan minne om artene i gruppen Cremastocheilini.

Utbredelse

Slekten er utbredt i Sørøst-Asia (Malaysia og Thailand).
Triatlon under Asialekene 2014

Triatlon under Asialekene 2014. Triatlon var en av sportene under de 17. Asialekene som ble arrangert i Incheon i Sør-Korea. Det var tredje gangen som triatlon var med på programmet i asialekene. Konkurransene ble avviklet i perioden 25. til 26. september 2014. Det var to individuelle konkurranser, en for menn og en for kvinner og en mixedstafett. Det var sekstifem utøvere fra femten nasjoner som deltok. Japan ble beste nasjon, de vant alle tre gullmedaljene.
Vannmannen (stjernetegn)

Vannmannen (på latin Aquarius) er et stjernetegn og et stjernebilde. Personer som er født i perioden 20. januar til 18. februar er født i stjernetegnet «Vannmannen» ifølge astrologisk tro. Vannmannen tilhører elementet luft.
Quarter horse

Quarter horse, eller quarterhesten, er en amerikansk hesterase som utmerker seg i sprint over korte distanser. Dets navn kommer fra dens evne til å løpe fra andre hesteraser i løp over en kvart engelsk mil eller mindre; en del enkeltindivider har blitt målt i en hastighet på 88,5 km i timene. Quarterhesten er den mest populære hesterasen i USA i dag og dens forening, American Quarter Horse Association, er den største artsfortegnelse i verden med bortimot 3 millioner quarterhester registrert.
Den amerikanske quarterhesten er velkjent både som veddeløpshest og som show- og rodeohest, foruten også som en arbeidshest i gårdsbruk. Den kompakte kroppen er velegnet for intrikate og raske manøvrer som kreves av en dyktig arbeidshest, særlig de som benyttes sammen med krøtter. Quarterhesten stammer fra de andalusiske hestene som allerede på 1500-tallet kom til Amerika, og engelske fullblodshester, som ble importert til Virginia i 1611.
Vasaloppet 2015

Vasaloppet 2015 ble arrangert den 8. mars 2015, og var den 91. utgaven av Vasaloppet. Norske Petter Eliassen vant rennet i herreklassen, mens polske Justyna Kowalczyk vant kvinneklassen.
Dede Gardner

Priser og nominasjoner

Gardner og de andre produsentene for filmen ble nominart til en Oscar i 2011 for filmen The Tree of Life. I 2014 vant hun en Oscar for beste film for 12 Years a Slave sammen med Brad Pitt, Steve McQueen, Jeremy Kleiner og Anthony Katagas. I 2015 ble hun annosert for en Oscar for beste film igjen, for å ha produsert Selma sammen med Oprah Winfrey, Jeremy Kleiner, og Christian Colson.
She-Hulk

Hulky, eller Jade som hun også er blitt kalt, er det kvinnelige motstykket til Hulk. Hun er nemlig også en grønn tegneseriefigur med overnaturlige krefter. Jennifer Walters, en kjent advokat i Los Angeles, ble skutt av gangstere, hennes liv ble reddet av hennes mer kjente fetter Dr. Bruce Banner, som ga henne en blodtranfusjon, hvilket resulterte i at Jennifer Walters selv ble transformert til en superhelt. Hulky var det navn hun fikk da bladet utkom fra forlaget Winters i 1983, men etter at Interpresse overtok trykkingen av Marvel-bladet i Danmark i 1984 gikk man vekk fra navnet Hulky, hun fikk i stedet navnet Jade. Da danske Marvel-blad begynte å bruke det amerikanske navnet fikk hun også navnet She-Hulk.
Savage She-Hulk kom første gang i USA i 1980, bladet utkom 25 ganger, disse 25 bladene var det som lå til grunn for de 11 Hulky-bladene som utkom i Danmark. Senere i USA ble hun medlem av Hevnerne/Alliansen (Avengers) og Den Fantastiske 4 (Fantastic Four). I 1990 begynte forfatteren og tegneren John Byrne å lage She-Hulk blad igjen, denne gang under tittelen Sensational She-Hulk, dette bladet utkom 60 ganger, og etter at serien ble avsluttet gikk det flere år uten She-Hulk blad, men i 2004 begynte en ny She-Hulk serie av Dan Slott å utkomme, men serien avsluttet igjen etter 12 numre.
Bortsett fra de 11 Hulky blad som utkom i Danmark i 1983, er ingen av de andre She-Hulk blad utkommet på dansk.
Birdy (film)

Handling

Filmen bygger på en roman av William Wharton og handler om Birdy (spilt av Matthew Modine) etter at han kommer hjem til USA etter å ha tjenestegjort som soldat i Vietnam. Birdy har dype traumer etter krigsopplevelsene g er innlagt på et mentalsykehus. Han fantaserer om fugler, en fantasi som har fulgt ham siden han var barn. Slik stenger han ute opplevelsene fra Vietnam. Denne muren blir imidlertid så kraftig at den ikke bare stenger ute krigsopplevelsene, men også det øvrige av hans liv. Etter at all behandler er mislykket, beslutter legene å be Birdys barndomsvenn Al (spilt av Nicolas Cage), som da han var soldat i Vietnam, forsøkte å rykke Birdy ut av hans hallusinasjoner. Historien om Birdy beskrives med tilbakeblikk og sett ut fra hans eget perspektiv og blir slik en gripende beskrivelse av de psykologiske virkningene av både krig og de helbredende kreftene som ligger i både vennskap og fantasi.

Om filmen

Alan Parker viser i filmen eksempler på innovativ regi, kanskje mest i filmens overraskende og kontroversielle slutt.
Filmen vant i 1985 Grand Prix Spécial du Jury ved Filmfestivalen i Cannes. Den ble i tillegg nominert til Gullpalmen. Birdy fikk gode omtaler av kritikerne og har fått hele 90% på Rotten Tomatoes .
Eg rodde meg ut

Sangteksten

Eg rodde meg ut på seiegrunnen,

det var om morgonen tidleg.
 

Då kom han Ola frå Kåremunnen,

og lagde båten for ile.
 

Då treiv eg til han med fiskestongi,
 
så'n datt i uvitet bak i rongi.
 

Eg vart så glad, tok til å kvad,

eg rådde grunnen åleine!
 

Suddeli, suddeli, suddeli, dei sann!
Lysthus

Et lysthus er en mindre frittstående bygning (ofte gjort av spinkle materialer) i en park eller hage, og gjerne bevokst av klatreplanter. Slike byggverk benyttes som regel til rekreasjonsformål, og ikke til boligformål.
Kristen Kvello

Biografi

Kristen Kvello ble norsk mester på 4 x 10 km stafett i 1952 og 1953 der han representerte Sør-Trøndelag Skikrets. Han utdannet seg ved Statens gymnastikkskole i 1954 og arbeidet som idrettsoffiser i fire år. I 1956 gikk Kvello på det norske laget som ble verdensmestre i militært patruljeløp. Arnold Grønningen, Mikkjel Thon og Rolf Gaustad var de øvrige på det norske laget.
I 1957 ble han norsk mester på 50 km. Han deltok i VM 1958 i Lahtis, der han brøt 50-kilometeren. Sommeren 1958 avbrøt han karrieren som aktiv skiløper for å bli rikstrener i langrenn. Dette var første rikstrener siden Arne Rustadstuen sesongen 1939/40, og den første på helårsbasis. I 1958 var norsk langrenn langt nede med en fjerdeplass i stafett som beste resultat i VM, og det ble samlet inn penger for å satse på langrennssporten. Kvello startet trenerkarrieren med å reise rundt for å få innblikk i treningsprinsipper, han besøkte Finland og Sovjetunionen. Kvellos hadde en lun stil der han la vekt på trivsel og godt humør på landslaget. Under Kvello ble resultatene forbedret, det ble medaljer i alle de tre mesterskapene landslaget hadde Kvello som trener, OL 1960, VM 1962 og  OL 1964. Kvello ble etterfulgt som rikstrener av Oddmund Jensen i 1964. Under VM på ski i 1966 var Kvello NRK-kommentator sammen med Jarle Høysæter.
Fra 1965 til 1969 var Kvello vararepresentant til Stortinget for Senterpartiet.
Fra 1977 til 1981 var Kvello redaktør for Norges Skiforbunds blad Skiidrett, og fra 1977 til 1982 var han medlem av langrennskomiteen i det internasjonale skiforbundet. Kvello var speaker på mange idrettsarrangement, blant annet på VM 1982 i Holmenkollen der hans datter Berit Aunli tok tre gull.
Kvello var æresmedlem av Selbu Idrettslag.
Phonotaenia

Beskrivelse

Små til middelsstore, avlange, matte, svarte og gule gullbasser. Slekten kjennes særlig på sin avlange kroppsform. Pronotum er svart med lyse ytterkanter, dekkvingene har omfattende, gule tegninger.

Utbredelse

Slekten er utbredt i det østlige Afrika.